Lav et referat af nedenstående tekst:

Tekst:
En fordobling af udgifterne på medicintilskud er svært at styre i sundhedsbudgettet - det kan komme til at koste på andre områder. Og diabetesmidlet Ozempic er den helt store synder. For det flyver rundt med recepter på midlet til diabetikere, og fortsætter det får det konsekvenser. Både regionen og de praktiserende læger kan give recepter på medicinen, men det er altså gaveboden hos lægerne, som rammer regionens pengepung. Det har ikke været muligt at få et interview med nogen fra Region Nordjylland om emnet, men i en mail til TV2 Nord skriver de: - Det er registreret som medicin til diabetesbehandling, og det er en meget lille gruppe af patienter, som har fået det på recept fra et af sygehusene i Region Nordjylland. Langt de fleste får recepterne via praktiserende læge eller i nogle tilfælde via en læge-bemandet online virksomhed, fortæller Region Nordjylland i en mail. I 2022 var regionens udgifter til Ozempic på 42 millioner kroner, mens det udelukkende i starten af 2023 var 18 millioner kroner - og det forventer de løber op i hele 80 millioner kroner for hele 2023. - Vi oplever en stor stigning i udgifter til medicintilskud på dette område i lighed med resten af landet. Det skyldes i høj grad et øget antal af patienter, som får recept på lægemidlerne hos deres egen læge/i almen praksis og når det er en behandling, der gives over meget lang tid og ofte flere år, vil forbruget og dermed udgiften akkumuleres, skriver Region Nordjylland. Rammer pengepungen Hvorfor flere og flere diabetikere får recept på midlet vides ikke, men stigningen rammer hårdt, når udgifterne pludselig bliver fordoblet til kun et middel. - Vi er meget opmærksomme på de stigende tilskudsudgifter til Semaglutid præparater, og der er et stort fokus på det også i Danske Regioner, da denne stigning lægger pres på regionernes økonomi både i år og forventeligt også til næste år. Der forhandles i øjeblikket en ny økonomiaftale med Danske Regioner, som forventes at lande meget snart, skriver regionen. De stigende udgifter rammer oveni en ellers skidt periode for Region Nordjylland, der fortsat kæmper med byggeriet af det nye supersygehus . Allerede inden 2023 blev regionens budget for tilskudsmedicin hævet med 16 millioner kroner fra 2022 til 2023, og det var blandt andet fordi de forventede en vækst i forbruget af Ozempic. Men det budget ser altså ud til at blive sprængt.

Referat:
En udbredt tildeling af recepter til diabetesmiddel får det til at gløde i Region Nordjyllands pengekasse.